पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना से स्वस्थ होने वाले मरीजों की संख्या बढ़ रही है। मई माह के चार दिनों में 594 मरीज स्वस्थ हुए हैं,जबकि 417 मरीज संक्रमित मिले हैं। इससे लोग थोड़ा सुकून महसूस कर रहे हैं। मंगलवार को पिछले 24 घंटे में 127 नए मरीज मिले है। कुल संक्रमित 6161 वहीं मंगलवार को 173 मरीज स्वस्थ हुए हैं। एक्टिव मरीज 870 वहीं अबतक 5270 मरीज स्वस्थ हुए हैं। मंगलवार को 173 मरीज होम आइसोलेशन से मुक्त हुए। 840 एक्टिव मरीज होम आईसोलेशन में हैं। 11 मरीज कोविड केयर तेतरहाट एवं 19 मरीजाें का इलाज सदर अस्पताल के कोविड वार्ड में हो रहा है। संक्रमण से जिले में 40 लोगों की मौतें भी हो चुकी है। 10 मरीजों को रेफर किया जा चुका है। संक्रमितों में ट्रूनेट से 16, रैपिड एंटीजन किट से 84 एवं आरटीपीसीआर से 27 लोग संक्रमित पाए गए हैं। संक्रमितों में जिले के विभिन्न क्षेत्रों के लोग शामिल हैं। संक्रमित मरीज के मिलने के बाद कंटेंमेंट जोन बनाकर बैरिकेटिंग और सेनिटाइजेशन किया जा रहा है। तेजी से जांच होने से मरीज बढ़ रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn